న్యూఢిల్లీ : ఆటోమొబైల్ పరిశ్రమకు అవసరమైన ప్లాస్టిక్ విడి భాగాలు తయారు చేసే ‘ఓకె ప్లే ఇండియా’ కంపెనీ విద్యుత్ వాహనాల తయారీ రంగంలోకి ప్రవేశించింది. ఇందులో భాగంగా ప్రయాణాలతో పాటు, వాణిజ్య అవసరాలకు ఉపయోగపడే ఎనిమిది రకాల విద్యుత్ వాహనాలను ‘ఇ-రాజా’ పేరుతో మార్కెట్లోకి విడుదల చేసింది. వీటి ధర వాహనాన్ని బట్టి రూ.1.25 లక్షల నుంచి రూ.1.5 లక్షల వరకు ఉంది. ఇంకా ప్రభుత్వ ఆమోదం లభించాల్సిన ఆరు ద్విచక్ర విద్యుత్ వాహనాలను కూడా కంపెనీ ప్రదర్శనకు పెట్టింది. 2030 నాటికి నూరు శాతం కాలుష్య రహిత వాహనాలను ఉపయోగించాలన్న ప్రభుత్వ లక్ష్యానికి అనుగుణంగా ఈ వాహనాలు అభివృద్ధి చేసినట్లు ఓకే ప్లే ఇండియా కంపెనీ ఎండి రాజన్ హండా చెప్పారు. ఈ వాహనాలను కంపెనీ పూర్తిగా దేశీయ పరిజ్ఞానంతో అభివృద్ధి చేసింది. ద్విచక్ర వాహనాలను కూడా మరో ఆరు నెలల్లో మార్కెట్లో విడుదల చేయాలని కంపెనీ భావిస్తోంది.
newdhilly : automobil parisramaku avasaramaina plastic vidi bhaagaalu tayaaru chese ‘oke play india’ company vidyut vahanala tayaarii rangamloki pravesinchindi. indulo bhagamga prayaanaalatoe paatu, vaanijya avasaraalaku upayogapade enimidi rakala vidyut vaahanaalanu ‘i-raja’ paerutho marketloki vidudala chesindi. veeti dhara vaahanaanni batti roo.1.25 lakshala nunchi roo.1.5 lakshala varaku undi. inka prabhutva aamodam labhinchaalsina aaru dwichakra vidyut vaahanaalanu kuudaa company pradarsanaku pettindi. 2030 naatiki nooru saatam kalushya rahita vaahanaalanu upayoginchaalanna prabhutva lakshyaaniki anugunamgaa ee vaahanaalu abhivruddhi chesinatlu oke play india company endi rajan handa cheppaaru. ee vaahanaalanu company puurtigaa desheeya parignaanamtho abhivruddhi chesindi. dwichakra vaahanaalanu kuudaa maro aaru nelallo marketlo vidudala cheyalani company bhaavistondi.